Frankie Goes to Hollywood

__NOTOC__ Frankie Goes to Hollywood (FGTH) oli brittiläinen synthpop-yhtye, joka perustettiin vuonna 1980. Yhtyeen muodostivat laulaja Holly Johnson, taustalaulaja Paul Rutherford, rumpali Peter Gill, basisti Mark O'Toole ja kitaristi Brian Nash. Yhtyeen debyyttisingle ”Relax” oli Englannin listan kärjessä viisi viikkoa peräkkäin. Kaikkiaan kappale on ollut Britannian virallisella singlelistalla 70 viikkoa. ”Relax” oli vuonna 2006 seitsemänneksi parhaiten myynyt brittiläinen single. Myös yhtyeen kaksi seuraavaa singlejulkaisua "Two Tribes" ja "The Power of Love" ylsivät kärkisijalle, ja yhtyeestä tuli historian toinen yhtye, jonka kaikki kolme ensimmäistä singleä ovat saavuttaneet ykkössijan Ison-Britannian singlelistalla (ensimmäinen oli Gerry and the Pacemakers vuonna 1964). Yhtye oli lisäksi Elvis Presleyn, The Beatlesin ja John Lennonin lisäksi ensimmäinen, jonka julkaisut olivat singlelistan sijoilla 1 ja 2 samanaikaisesti. Vuonna 2004 yhtye esiintyi Lontoossa Prince’s Trust -konsertissa, jonka jälkeen uusi kokoonpano teki muutaman muunkin live-keikan. Yhtyeen jäsenistä puuttuivat Johnson ja Nash. Johnson kielsi käyttämästä nimeä "Frankie Goes To Hollywood", koska se oli hänen rekisteröimänsä osakeyhtiön nimi. Myöhemmissä konserteissa esiintyikin "Forbidden Hollywood" -niminen kokoonpano. Ensimmäisen Welcome to the Pleasuredome -albumin jälkeen yhtyeen jäsenet muuttivat ulkomaille verotussyistä. Ulkomailla olo hyödynnettiin live-esiintymisiin ja seuraavan levyn Liverpool äänityksiin. Uuden albumin äänityksissä nähtiin ensimmäiset merkit yhteen jäsenten välisestä välirikosta. Lähinnä kyse oli laulaja Holly Johnsonin ja muiden jäsenten välisestä mielipide- ja käytöseroista. Karikko yltyi jopa niin pitkälle, että kesken uuden levyn työstämisen yhtyeen basisti Mark soitti Duran Duranin laulajalle Simon Le Bonille kysyäkseen hänen mahdollisuuksistaan siirtyä Frankien laulajaksi. Samanlaisen puhelun sai myös Paul Weller (The Jam, The Style Council). Monien vaikeuksien jälkeen FGTH:n toinen albumi Liverpool julkaistiin lopulta lokakuussa 1986. Siitä irrotettiin kolme singlejulkaisua ”Rage Hard”, ”Warriors of the Wasteland” ja viimeisenä ”Watching the Wildlife”. Yhtye hajosi virallisesti kevättalvella 1987. Hajoamisen jälkeen Paul Rutherford ehätti ensimmäisenä soolouralle ja menestyikin hieman. Holly Johnson seurasi perässä ja menestyi listoilla ja levymyynnissä sangen hyvin. Kitaristi Brian Nash on sittemmin jatkanut muusikkouraansa, mutta ei ole saavuttanut mainittavaa menestystä. Nykyään Johnson, Nash ja Gill asuvat Lontoossa. O'Toole asuu perheineen San Franciscossa ja Rutherford puolisonsa kanssa Uudessa-Seelannissa. Yhtye esiintyy vuoden 2023 Euroviisujen avajaisseremoniassa. ==Yhtyeen jäsenet== ===1980=== *Holly Johnson - Laulu *Mark O'Toole - Basso *Brian Nash - Kitara *Peter Gill - Rummut *Paul Rutherford - taustalaulu, tanssi ===Nykyään=== *Ryan Molloy - Laulu *Paul Rutherford - Laulu, tanssi *Mark O'Toole - Basso *Jed O'Toole - Kitara *Peter Gill - Rummut ==Tuotanto== ===Studioalbumit=== *Welcome to the Pleasuredome (1984) *Bang! (vain Japanissa, 1985) *Liverpool (1986) ===Kokoelmat=== *Bang!… The Greatest Hits of Frankie Goes to Hollywood (1994) *Reload - The Whole 12 Inches (1994) *Maximum Joy (2000) *The Club Mixes 2000 (2000) *Twelve Inches (2001) *Rage Hard: Sonic Collection (2003) *Frankie Say Greatest (2009) *Frankie Said (2012) *Sexmix (2012) *Frankie Said Deluxe (2014) *Inside The Pleasuredome (2014) *Simply Frankie Goes To Hollywood (2015) ===Videoalbumit=== *"From a Wasteland to an Artificial Paradise" (laserdisc, 1987) *"Shoot! The Greatest Hits of Frankie Goes to Hollywood" (Laserdisc, VHS, 1993) *"Frankie Goes to Hollywood - Hard On!" (DVD, 2001) *"Frankie Said Deluxe" (DVD + CD, 2014) ===Singlet=== *"Relax" (US Mix, 8 minute sex mix, 16 minute sex mix) (1983) (1993) *"Two Tribes" (Carnage, Annihilation, War (Hidden) and Hibakusha) (1984) *"The Power of Love" (plus an alternative Pleasurefix/StarFix 12 inch versions) (1984) *"Welcome to the Pleasuredome" (Alternative to Reality and The Alternative, Fruitness) (1985) *"Rage Hard" (three 12 inches, +, ++ and ultra-rare Freddie Bastone Remix) (1986) *"Warriors of the Wasteland" (Twelve Wild Deciples Mix, Turn of the Knife Mix and Attack) (1986) *"Watching the Wildlife" (Hotter, Movement 2 and Die Letzten Tage Der Menschheit Mix) (1987) == Lähteet == ==Aiheesta muualla== *Frankie Goes to Hollywood Official Site *FGTH Today Official Site *FGTHOnline - Home of the Frankie Wiki *VH1 Bands reunited YouTubessa *Zang Tuum Tumb and all that *FGTH and Alternate ZTT Board * Brian Nashin kirjanjulkistustilaisuus * Two Tribes – maailman paras maxisingle Kasari Klässiks * ONE HIT WONDERLAND: "Relax" by Frankie Goes to Hollywood Video, 23 min. Luokka:1980-luvun yhtyeet ja sooloartistit Luokka:Brittiläiset popyhtyeet Luokka:Brittiläiset synthpop-yhtyeet Luokka:Brittiläiset uuden aallon yhtyeet